Costello studerte mens han satt i fengsel. En viktig politisk og militær inspirasjonskilde for ham var studiet av uavhengighetskampen i Vietnam. Mens han var internert var han medlem av en rømningskomité, som sørget for at blant annet Ruairí Ó Brádaigh og Dáithi Ó Conaill klarte å rømme. Costello refererte senere til fengselstiden som sine «universitetsdager».